|  |  |
| --- | --- |
| **Pöytäkirja** |  |
|  |  |
|  |  |

**Keskipitkä aikavälin ilmastopolitiikan suunnitelman (KAISU) valmistelua tukevan työryhmän 1. kokous**

Aika: maanantai 23.11.2020 klo 10-12

Paikka: Skype

Paikalla: Jarmo Muurman (pj.), Miia Berger (sihteeristö), Riikka Siljander (sihteeristö), Magnus Cederlöf, Heta-Elena Heiskanen, Antti Irjala, Saara Jääskeläinen, Pekka Kalliomäki, Bettina Lemström, Kaisa Mäkelä, Sari Rapinoja, Kaisa Ryynänen (viestinnän asiantuntija), Noomi Saarinen, Jyri Seppälä (Suomen ilmastopaneeli), Birgitta Vainio-Mattila, Ilari Valjus

1. **Kokouksen avaus ja esittäytyminen**

Hyväksyttiin kokouksen asialista, ja kokouksessa paikalla olleet esittäytyivät lyhyesti.

Sovittiin, että ensisijaisesti paikalla on varsinainen jäsen. Varajäsen voi osallistua, mikäli varsinainen jäsen on estynyt osallistumasta kokoukseen tai esimerkiksi ko.ministeriöllä on esiteltäviä asioita. Paneelin edustaja tukee työryhmän työtä asiantuntijajäsenenä, mutta ei osallistu päätöksentekoon.

1. **Tausta, tavoitteet ja aikataulu**

Todettiin, että työryhmä tukee KAISU:n valmistelua asettamispäätöksen mukaisesti. Todettiin, että tällä kertaa ei tehdä erikseen ministeriöiden omia sektorisuunnitelmia. Tavoitevuotena on 2035, mutta tärkeänä välietappina 2030. Todettiin, että meneillään oleva muu relevantti tutkimus- ja suunnitelmatyö pyritään linkittämään KAISU:n valmisteluun.

Työryhmälle esiteltiin alustavaa aikataulua KAISU-työskentelylle. Lisäksi kerrottiin KAISU:ssa tehtävästä yhdenvertaisuusarvioinnista. Tähän liittyen järjestetään työpaja 3.12. ja toinen keväällä, kun KAISU:n toimista on tarkempaa tietoa. Sovittiin, että sihteeristö varaa työryhmän kokoukset, jotka pidetään 3-4 viikon välein

1. **KAISU:n alustava sisältörunko ja sektorivastuut**

Työryhmälle esiteltiin alustava sisältörunko seuraavalle KAISU:lle. Työskentelyä varten on luotu Tiimeri-työtila, ja sinne annetaan kaikille työryhmän jäsenille oikeudet. Keskusteltiin toimenpiteiden valinnan kriteereistä. Todettiin, että nykyisten ja uusien toimien raja sama kuin IE-strategiassa eli 2019/2020 vuodenvaihde. Työryhmän jäsenet esittelivät lyhyesti liikenne-, maatalous- ja rakennussektorin ajankohtaisia ilmastoasioita.

1. **Mahdolliset lisätietotarpeet**

Aikataulusyistä mahdollisiin muihin lisätietotarpeisiin palataan seuraavassa kokouksessa. Tähän mennessä tulisi kartoittaa tietopohjan ajantasaisuutta eri sektoreiden osalta. Sihteeristöltä tulee tähän tarkempi toimeksianto.

1. **Viestintäsuunnitelma**

Kaisa Ryynänen esitteli lyhyesti viestintäsuunnitelman. Aikataulusyistä siihen palataan tarkemmin seuraavassa kokouksessa. Todettiin, että viestintävastuu KAISU:sta kokonaisuutena on YM:llä. KAISU:n valmistelusta julkaistaan tiedote lähiaikoina.

1. **Muut asiat**

Ei käsitelty muita asioita.

1. **Kokouksen päätös**

Seuraava kokous järjestetään 18.12.